open-index/open-wikipedia-markdown huggingface dataset:
Ανακοπή ερημοδικίας

**Ανακοπή ερημοδικίας** είναι το ένδικο μέσο, με το οποίο ο διάδικος που δικάστηκε ερήμην, ζητεί από το ίδιο δικαστήριο να εξαφανιστεί η προσβαλλόμενη οριστική απόφαση, ώστε αφού αναβιώσει η εκκρεμο­δικία της αγωγής, να συζητηθεί εκ νέου η υπόθεση, με τη συμμετοχή του.

## Έννοια
Η ανακοπή ερημοδικίας είναι τακτικό ένδικο μέσο με ανασταλτικό, αλλά όχι μεταβιβαστικό αποτέλεσμα.

## Είδη
Η ανακοπή ερημοδικίας μπορεί να είναι αιτιολογημένη ή αναιτιολόγητη. Κριτήριο της διάκρισης είναι κατά πόσον είναι αναγκαίο το αίτημα της ανακοπής ερημοδικίας να στηρίζεται σε βάσιμο λόγο για να είναι η ανακοπή παραδεκτή. Τέτοιοι λόγοι είναι η παρά­λειψη κλήτευσης του ανακόπτοντος στη δίκη στην οποία είχε εκδοθεί η ερήμην απόφαση, ή η παράτυπη ή εκπρόθεσμη κλήτευσή του, όπως επίσης η ανυπαίτια παρεμπόδισή του να έρθει στη δίκη, παρόλο που είχε κλητευθεί νόμιμα, αν δεν υπάρχει άλλος τρόπος για να ακουστεί.

## Άσκηση
Η ανακοπή ερημοδικίας απευθύνεται στο ίδιο δικαστήριο που είχε εκδώσει την ερήμην απόφαση και ασκείται με κατάθεση δικογράφου στη γραμματεία του δικαστηρίου τούτου, μέσα σε προθεσμία, βασικά, δεκαπέντε ημερών από την επίδοση της κρίσιμης ερήμην απόφασης.

## Αποτελέσματα
Η προθεσμία και η άσκηση της ανακοπής ερημοδικίας αναστέλλουν αυτοδίκαια την εκτελεστότητα της προσβαλλόμενης απόφασης. Στο διάστημα της αναστολής απαγορεύεται να εκτελεστεί η απόφαση. Μόνο ασφαλιστικά μέτρα μπορούν να ζητη­θούν και να διαταχθούν. Εξάλλου η προθεσμία και η άσκηση της αναιτιολόγητης ανακοπής ερημοδικίας αναστέλλουν την προθεσμία και την άσκηση των άλλων ένδι­κων μέσων.

## Ελληνικό δίκαιο
Μέχρι το 1993 ίσχυε τόσο η αιτιολογημένη, όσο και η αναιτιολόγητη, ανακοπή ερημοδικίας. Σήμερα αναγνωρίζεται μόνο η αιτιολογημένη ανακοπή ερημοδικίας.

## Δικονομικοί όροι
***ανακόπτων** : ο διάδικος που ασκεί ανακοπή ερημοδικίας
***καθ'ου η ανακοπή ερημοδικίας**: ο διάδικος κατά του οποίου ασκείται η ανακοπή ερημοδικίας, δηλαδή ο αντίδικος του ανακόπτοντος
***ανακοπτομένη (απόφαση)**: η απόφαση που προσβλήθηκε με ανακοπή ερημοδικίας
***ανακόπτω** : προσβάλλω με ανακοπή ερημοδικίας κάποια δικαστική απόφαση 

## Δείτε επίσης
Ένδικα μέσα

## Παραπομπές


## Πηγές
* Γ. Θ. Ράμμος/Ν. Κ. Κλαμαρής/Γ. Τ. Ορφανίδης, Εγχειρίδιο Αστικού Δικονομικού Δικαίου: Ένδικα Μέσα-Αναγκαστική Εκτέλεση, εκδ. Αντ. Ν. Σάκκουλα, Αθήνα-Κομοτηνή, 2012.

## Εξωτερικοί σύνδεσμοι
*Ανάλυση της ανακοπής ερημοδικίας από τον καθηγητή Κώστα Μπέη (υπό 9.2) 

Κατηγορία:Δικονομικό Δίκαιο
Κατηγορία:Νομικοί όροι
1024 (αριθμός)

Το **1024** (*χίλια είκοσι τέσσερα*) είναι σύνθετος αριθμός μετά το 1023 και πριν το 1025. Ο αριθμός χρησιμοποιείται συχνά στην επιστήμη υπολογιστών στη δυαδική μορφή του (100000000002) και αποτελεί το 2 υψωμένο στη 10η δύναμη. Η τιμή του ως κιλομπάιτ αποτελεί τη βάση για τα μετέπειτα μεγέθη χωρητικότητας στα ψηφιακά μέσα. 

## Ιδιότητες
* Είναι άρτιος αριθμός, καθώς διαιρείται ακριβώς με το 2.
* Είναι σύνθετος αριθμός, καθώς πέρα από τον εαυτό του και το 1 διαθέτει και άλλους αριθμούς ως διαιρέτες, ενώ αποτελεί υψηλά σύνθετο αριθμό, καθώς διαθέτει περισσότερους διαιρέτες (10) από ό,τι όλοι οι προηγούμενοι αριθμοί.
* Εκφράζεται ως το 2 υψωμένο στο 10 (210)) και αποτελεί τη μικρότερη δύναμη του 2 για την οποία απαιτούνται 4 δεκαδικά ψηφία, και τη μικρότερη δύναμη του 2 η οποία περιέχει τον αριθμό 0 στη δεκαδική μορφή του (χωρίς να υπολογίζονται αριθμοί με πρόθεμα 0), και τον μικρότερο αριθμό με δέκα διαιρέτες οι οποίοι είναι πρώτοι αριθμοί.
* Αποτελεί τον μικρότερο αριθμό ο οποίος διαθέτει ακριβώς 11 διαιρέτες.

## Στην επιστήμη υπολογιστών
Το 1024 παραδοσιακά και πρακτικά χρησιμοποιείται αντί του 1000 για τον προσδιορισμό των μεγεθών χωρητικότητας όπως κιλομπάιτ (=1024 μπάιτ), μεγαμπάιτ (=1024 κιλομπάιτ), γιγαμπάιτ (=1024 μεγαμπάιτ) κτλ. Ωστόσο, το 1999 η Διεθνής Ηλεκτροτεχνική Επιτροπή (IEC) η οποία επιβλέπει και καθορίζει τα πρότυπα των ηλεκτρικών και ηλεκτρονικών τεχνολογιών,  καθόρισε τον όρο κιμπιμπάιτ για τα πολλαπλάσια μεγέθη του 1024, ενώ ο όρος κιλομπάιτ χρησιμοποιείται για τα πολλαπλάσια του 1000.

Στο δυαδικό σύστημα αρίθμησης το 102410 γράφεται ως 100000000002, και καθώς είναι στρογγυλοποιημένος αριθμός χρησιμοποιείται συχνά στις εφαρμογές υπολογιστών.

Επίσης, οι αναλύσεις 1024×768 εικονοστοιχείων και 1280×1024 εικονοστοιχείων είναι αρκετά κοινές ως πρότυπες αναλύσεις οθόνης.

## Κοντινοί πρώτοι αριθμοί
Διάταξη κατά σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών.

## Άλλα
* Το έτος 1024 ή 1024 π.Χ.
* στον ελληνικό κώδικα Μπράιγ ο αριθμός εκφράζεται ως 
* στην ελληνική νοηματική γλώσσα ο αριθμός εκφράζεται ως 
* στον κώδικα Μορς ο αριθμός εκφράζεται ως 

## Παραπομπές


## Δείτε επίσης
* 65535 (αριθμός)
* 2<sup>63</sup> -1
* 1000 (1.000 έως 1.999)

## Εξωτερικοί σύνδεσμοι

* Encyclopedia of Integer Sequences, 1024 - EOIS
* Prime Curios! 1024 - primes.utm.edu
* Properties of the number 1024 - numberempire.com

1024
142857

Το **142857** (*εκατόν σαράντα δύο χιλιάδες οκτακόσια πενήντα επτά*) είναι σύνθετος αριθμός μετά το 142856 και πριν το 142858. Αποτελεί τον πλέον γνωστό κυκλικό αριθμό, ενώ αντιστοιχεί και στα πρώτα ψηφία του αριθμού που προκύπτει από το 1/7. Συσχετίζεται επίσης και με το μυστικιστικό διάγραμμα του *[[Εννεάγραμμα (γεωμετρία)|εννεαγράμματος]]* του Γεώργιου Γκουρτζίεφ.

## Ιδιότητες
* είναι περιττός αριθμός καθώς δεν διαιρείται ακριβώς με το 2.
* είναι σύνθετος αριθμός καθώς πέρα από τον εαυτό του και το 1 διαθέτει και άλλους αριθμούς ως διαιρέτες.
* αποτελεί τα 6 πρώτα δεκαδικά ψηφία του 1/7 **=**  0.\overline{142857}  (ακριβές αποτέλεσμα 0,14285714285).
* αποτελεί κυκλικό αριθμό στη αριθμητική βάση 10 καθώς οι παραλλαγές τοποθέτησης των ίδιων ψηφίων που απαρτίζουν τον αριθμό αποτελούν πολλαπλάσιες τιμές του αριθμού. Π.χ.:
:: 142857 × 1 = 142857
:: 142857 × 2 = 285714
:: 142857 × 3 = 428571
:: 142857 × 4 = 571428
:: 142857 × 5 = 714285
:: 142857 × 6 = 857142
* είναι αριθμός Καπρεκάρ (εάν υψωθεί στο τετράγωνο, τα ψηφία του αποτελέσματος που προκύπτει χωρίζονται σε 2 ομάδες και η πρόσθεση τους δίνει τον ίδιο αρχικό αριθμό, δεν σχετίζεται με την σταθερά Καπρεκάρ) 
* είναι αριθμός Χαρσάντ (ακέραιος που διαιρείται από το σύνολο των ψηφίων του).

## Εννεάγραμμα
Η ακολουθία ψηφίων 142857 σχετίζεται με το εννεάγραμμα και την μυστικιστική φιλοσοφία του τέταρτου δρόμου του Γεωργίου Γκουρτζίεφ. Κατά την εκδοχή του αυτή, χρησιμοποιείται για να εξηγήσει και να οπτικοποιήσει την δυναμική της αλληλεπίδρασης μεταξύ των δύο μεγάλων νόμων του σύμπαντος κατά τον Γκουρτζίεφ, τον *νόμο των Τριών* και τον *νόμο των Επτά*. Η μεταβολή ή *κίνηση* των αριθμών που προκύπτουν από την διαίρεση του 142857 με το 1/7, 2/7, κτλ αναπαριστάται στον μυστικιστικό ιερό χορό του Γκουρτζίεφ, και οι κινήσεις αυτές είναι γνωστές ως *κινήσεις Γκουρτζίεφ*.

## Κοντινοί πρώτοι αριθμοί
Διάταξη κατά σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών.

## Άλλα
* στον ελληνικό κώδικα Μπράιγ ο αριθμός εκφράζεται ως 
* στην ελληνική νοηματική γλώσσα ο αριθμός εκφράζεται ως 
* στον κώδικα Μορς ο αριθμός εκφράζεται ως 

## Παραπομπές


## Σχετική βιβλιογραφία

* Leslie, John. *"The Philosophy of Arithmetic: Exhibiting a Progressive View of the Theory and Practice of&nbsp;.&nbsp;.&nbsp;.&nbsp;."*, Longman, Hurst, Rees, Orme, and Brown, 1820, 
* Wells, D. *The Penguin Dictionary of Curious and Interesting Numbers* Revised Edition. London: Penguin Group. (1997): 171–175

## Δείτε επίσης
* 100000 (100.000 έως 999.999)

## Εξωτερικοί σύνδεσμοι

* Online Encycolpedia of Integer Sequences, 142857 - OEIS
* Prime Curios! 142857 - primes.utm.edu
* Properties of the number 142857 - numberempire.com

142857
Χορηγικό Μνημείο του Νικία

Το **Χορηγικό Μνημείο του Νικία**, χρονολογούμενο από το 320-319 π.Χ., ευρισκόταν στα δυτικά του Θεάτρου του Διονύσου και στα ανατολικά της Στοάς του Ευμένη, στους πρόποδες της Ακροπόλεως των Αθηνών. Καταστράφηκε το 267 μ.Χ. Όπως κάθε χορηγικό μνημείο της Αθήνας, προοριζόταν για υποστήριγμα του χάλκινου τρίποδα ο οποίος ήταν αφιερωμένος στον Διόνυσο ή τον Απόλλωνα, εκ μέρους του χορηγού νικητή των λυρικών ή δραματικών αγώνων.

## Περιγραφή
Το μνημείο, το οποίο μελετήθηκε από τον Βίλχελμ Ντέρπφελντ το 1885, πιθανώς να είχε μορφή μικρού ναού δωρικού ρυθμού. Είχε την μορφή πρόστυλου ναού, τετράγωνης μορφής, με έναν πρόναο με κίονες δωρικού ρυθμού να ευρίσκεται στα δυτικά. Οι κίονες, οι παραστάδες, τα επιστύλια, οι μετόπες, τα περιζώματα, καθώς και τα τύμπανα ήσαν φτιαγμένα από μάρμαρο, ενώ οι τοίχοι και οι τρίγλυφες ήσαν κατασκευασμένες από *πώρο* (πορώδες ασβεστόλιθο).

Ανεγέρθηκε από τον Νικία, υιό του Νικόδημου, καταγόμενο από τον δήμο της Ξυπέτης, με αφορμή χορηγική του νίκη.

Το μνημείο καταστράφηκε από τους Έρουλους το 267 μ.Χ. Από αυτό απομένουν, μόνο, ορισμένα στοιχεία των θεμελίων του. Ορισμένα εκ των δομικών υλικών του χρησιμοποιήθηκαν εκ νέου για την ανέγερση της Πύλης Μπελέ κατά την διάρκεια της ρωμαϊκής περιόδου, τον 3ο αιώνα μ.Χ., όπου τρίγλυφοι, καθώς και η αφιερωτική επιγραφή είναι ακόμη ορατές.

## Δείτε επίσης
*Χορηγικό Μνημείο του Λυσικράτους
*Πύλη Μπελέ

## Παραπομπές


## Βιβλιογραφία
* William Bell Dinsmoor, ''The Choragic Monument of Nicias'', American Journal of Archaeology, vol. 14, n° 4 (Οκτ.-Δεκ. 1910), σ.&nbsp;459-484 (ASIN: B00087RI8C) 
*

## Εξωτερικοί Σύνδεσμοι
* 
* 
* 

Κατηγορία:Ακρόπολη Αθηνών
9223372036854775807

Το **9.223.372.036.854.775.807** αποτελεί σύνθετο αριθμό ίσο με 263 -1, ο οποίος ολογράφως εκφράζεται ως *εννέα πεντάκις εκατομμύρια διακόσια είκοσι τρία τετράκις εκατομμύρια τριακόσια εβδομήντα δύο τρισεκατομμύρια τριάντα έξι δισεκατομμύρια οκτακόσια πενήντα τέσσερα εκατομμύρια επτακόσιες εβδομήντα πέντε χιλιάδες οκτακόσια επτά*. Αποτελεί την μέγιστη δυνατή τιμή στους 64μπιτους υπολογιστές (επεξεργασία δεδομένων ανά χωρητικότητα 64 μπιτ την φορά) και η αναπαράσταση ημερομηνιών με τύπο δεδομένων 64 μπιτ δεν πάσχει από το πρόβλημα του έτους 2038.

## Ιδιότητες
* είναι περιττός αριθμός καθώς δεν διαιρείται ακριβώς με το 2.
* είναι σύνθετος αριθμός καθώς πέρα από τον εαυτό του και το 1 διαθέτει και άλλους αριθμούς ως διαιρέτες.
* εκφράζεται στην μορφή 2^(2^n-1)-1, 2^(2^n-1), 2^(2^n)-1, 2^(2^n), η οποία είναι σημαντική στην αριθμητική του δυαδικού συστήματος.

## Στην επιστήμη υπολογιστών

### Τύπος δεδομένων
Ο αριθμός αντιστοιχεί στον τύπο δεδομένων μεγάλου ακεραίου (*long int* ή *big int*) και στην δεκαεξαδική μορφή του εκφράζεται ως 7FFF,FFFF,FFFF,FFFF16. Αποτελεί την μέγιστη δυνατή τιμή στους υπολογιστές με δυνατότητα επεξεργασίας 64 μπιτ, ενώ η παρουσία της τιμής στα πλαίσια υπολογισμού ενδεχομένως υποδηλώνει την παρουσία σφάλματος ή έλλειψης τιμής.

### Ημερολόγιο
Στις παλαιότερες εκδόσεις των λειτουργικών συστημάτων τα οποία δημιουργήθηκαν με χρήση της γλώσσας προγραμματισμού C, ο τύπος δεδομένων που χρησιμοποιείται για την καταγραφή χρόνου `([[time_t]])`, αποτελείται από 32 μπιτ (μέγιστη δυνατή τιμή 2.147.483.647 αριθμού με πρόσημο). Καθώς η καταγραφή του χρόνου ορίζεται ως ο αριθμός δευτερολέπτων που έχει περάσει από την 1η Ιανουαρίου 1970 (εποχή Unix), η μέγιστη δυνατή τιμή των 32 μπιτ (2.147.483.647, ως δευτερόλεπτα περίπου 58 έτη) δεν επαρκεί για τις ημερομηνίες από το έτος 2038 και έπειτα κάτι που είναι γνωστό ως πρόβλημα του έτους 2038, παρόμοιου με το πρόβλημα του έτους 2000. Έτσι για την επίλυση του προβλήματος, οι υπολογιστές αναβαθμίστηκαν στις αρχές του 21ου αιώνα σε αρχιτεκτονική με υποστήριξη 64 μπιτ η οποία διαθέτει πολύ μεγαλύτερη μέγιστη τιμή (τον αριθμό 9.223.372.036.854.775.807) η οποία εάν εκτιμηθεί ως δευτερόλεπτα αντιστοιχεί σε 292 δισεκατομμύρια έτη από την 1η Ιανουαρίου 1970.

### Σφάλμα PayPal
Η διαδικτυακή υπηρεσία πληρωμών Paypal υπέπεσε σε σφάλμα τον Ιούλιο του 2013 όταν κατά λάθος κατέθεσε 92 τετράκις εκατομμύρια δολάρια ($92.233.720.368.547.800, αριθμό υποεκατονταπλάσιο του 9.223.372.036.854.775.807) στον λογαριασμό κάποιου μέλους. Μετά την ανακάλυψη του σφάλματος, η εταιρεία διόρθωσε το σφάλμα και ως κίνηση καλής θέλησης έκανε δωρεά κάποιου αδιευκρίνιστου ποσού σε φιλανθρωπικό οργανισμό της επιλογής του μέλους του οποίου ο λογαριασμός παρουσίασε το σφάλμα.

## Παραπομπές


## Δείτε επίσης
* 1024 (αριθμός)
* 65535 (αριθμός)

## Εξωτερικοί σύνδεσμοι
* Online Encyclopedia of Integer Sequences 9223372036854775807 - OEIS

9223372036854775807
65537 (αριθμός)

Το **65537** (*εξήντα πέντε χιλιάδες πεντακόσια τριάντα επτά*) είναι πρώτος αριθμός μετά το 65536 και πριν το 65538. Χρησιμοποιείται συχνά ως δημόσια τιμή εκθέτη στο σύστημα κρυπτογράφησης RSA καθώς είναι ο μεγαλύτερος πρώτος αριθμός της μορφής 2^{2^{n}} +1 (n = 4).

## Ιδιότητες
* είναι περιττός αριθμός καθώς δεν διαιρείται ακριβώς με το 2.
* είναι πρώτος αριθμός.
* αποτελεί τον πέμπτο αριθμό Φερμά στην θεωρία αριθμών. Οι μόνοι γνωστοί πρώτοι αριθμοί Φερμά είναι:
::2^{2^{0}} + 1 = 2^{1} + 1 = 3,
::2^{2^{1}} + 1= 2^{2} +1 = 5,
::2^{2^{2}} + 1 = 2^{4} +1 = 17,
::2^{2^{3}} + 1= 2^{8} + 1= 257,
::2^{2^{4}} + 1 = 2^{16} + 1 = 65537.
::Το 1732 ο Λέοναρντ Όιλερ ανακάλυψε πως ο επόμενος αριθμός Φερμά ήταν σύνθετος:
::2^{2^{5}} + 1 = 2^{32} + 1 = 4294967297 = 641 \times 6700417
::In 1880, ο Φορτουνέ Λαντρύ βρήκε πως:
::2^{2^{6}} + 1 = 2^{64} + 1 = 274177 \times 67280421310721
* αποτελεί επίσης τον 17ο αριθμό Τζέικομπσθαλ-Λούκας, και τον μεγαλύτερο γνωστό ακέραιο *ν* για τον οποίο ο αριθμός 10^{n} + 27 είναι πιθανός πρώτος αριθμός.

## Εφαρμογές
Το 65537 έχει εφαρμογή στον αλγόριθμο κρυπτογράφησης RSA. Καθώς αποτελεί πρώτο αριθμό Φερμά με ν =4, συντομογραφείται και ως F4 ή F4. Ως πρώτος αριθμός θεωρείται αρκετά μεγάλος για να αποφύγει τις επιθέσεις στις οποίες η χρήση μικρότερων εκθετών στον αλγόριθμο τον καθιστούν ευάλωτο, ενώ λόγω του χαμηλού βάρους Χάμμινγκ που διαθέτει (1 δυαδικό ψηφίο) ο υπολογισμός και επεξεργασία του ολοκληρώνονται πολύ γρήγορα.

Ο αριθμός χρησιμοποιείται επίσης ως το όρισμα σε γεννήτριες τυχαίων αριθμών, ώστε να βεβαιωθεί ότι η όποια αρχική τυχαία τιμή χρησιμοποιηθεί για την παραγωγή αριθμών θα είναι σχετικά πρώτη με το 65537.

## Κοντινοί πρώτοι αριθμοί
Διάταξη κατά σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών.

## Άλλα
* στον ελληνικό κώδικα Μπράιγ ο αριθμός εκφράζεται ως 
* στην ελληνική νοηματική γλώσσα ο αριθμός εκφράζεται ως 
* στον κώδικα Μορς ο αριθμός εκφράζεται ως 

## Παραπομπές


## Δείτε επίσης
* 65535 (αριθμός)
* 10000 (10.000 έως 99.999)

## Εξωτερικοί σύνδεσμοι
* Online Encyclopedia of Integer Sequences, 65537 - OEIS
* Prime Curios! 65537 - primes.utm.edu
* Properties of the number 65537 - numberempire.com

65537
65537
Καραβάνι του Θανάτου

Το **καραβάνι του θανάτου** (ισπανικά: *Caravana de la Muerte*) ήταν σώμα στρατιωτικών που, υπό τις διαταγές του χιλιανού δικτάτορα Αουγούστο Πινοσέτ, κυνηγούσαν πολιτικά στελέχη της κυβέρνησης Αλιέντε που βασάνιζαν μέχρι θανάτου.  

Από τις 30 Σεπτεμβρίου ως τις 22 Οκτωβρίου 1973 πετούσαν με ελικόπτερο από φυλακή σε φυλακή και διέταξαν ή εκτέλεσαν οι ίδιοι τουλάχιστον 75 άτομα (ή με άλλες εκτιμήσεις 97 άτομα) που κρατούνταν από τον στρατό. Πολλά από τα πτώματα των εκτελεσμένων πετάχτηκαν στον ωκεανό. 

## Παραπομπές


Κατηγορία:Ιστορία της Χιλής
Άρτσι Παντζάμπι

Η **Archana "Archie" Panjabi** (γεννήθηκε στις 31 Μαΐου 1972) είναι Βρετανή ηθοποιός, γνωστή για το ρόλο της ως Καλίντα στη σειρά The Good Wife. Αυτός της η ρόλος της χάρισε βραβείο Έμμυ το 2010 και βραβείο NAACP Image το 2012, καθώς και δύο ακόμη υποψηφιότητες Emmy, μια υποψηφιότητα για Χρυσή Σφαίρα, και τρεις υποψηφιότητες για το Screen Actors Guild Award μαζί με τους άλλους ηθοποιούς της σειράς. Άλλοι αξιοσημείωτοι ρόλοι της περιλαμβάνουν την Γιασμίν Χουσεϊνί στο έργο ''Yasmin'' (2005), την Πίνκυ Μπάρμα στο *[[Bend It like Beckham]]* (2002) και την Άσρα Νομάνι στο A Mighty Heart (2007).

## Παραπομπές


## Εξωτερικοί σύνδεσμοι
* 

Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί φωνής
Game of Thrones Theme

To ***Game of Thrones Theme*** είναι το βασικό μουσικό θέμα της Αμερικανικής τηλεοπτικής σειράς *[[Game of Thrones]]*. Το κομμάτι είναι ορχηστρικό,  ακούγεται στους τίτλους αρχής της σειράς και γράφτηκε από τον Ραμίν Τζάβαντι, το 2011, μετά από αίτημα των παραγωγών της σειράς Ντέιβιντ Μπένιοφ και Ντ. Μπι. Βάις. Επιθυμία των παραγωγών ήταν να μη γίνει χρήση φλάουτου και βιολιού, καθώς χρησιμοποιούνται συνεχώς σε θέματα φανταστικών σειρών και ταινιών, έτσι ο συνθέτης χρησιμοποιεί τσέλο, ως το βασικό όργανο. Το κομμάτι είναι γραμμένο σε ελάσσονα κλίμακα. 

Η σύνθεση του Ράμιν Τζαβάντι απέκτησε μεγάλη δημοτικότητα, όπως ακριβώς συνέβη και στην τηλεοπτική σειρά. Από τη στιγμή της κυκλοφορίας του έχει υποστεί πάρα πολλές διασκευές, ενώ σε πολλές περιπτώσεις του προστέθηκαν και στίχοι. Μεταξύ των καλλιτεχνών που το έχουν διασκευάσει είναι οι Camille and Kennerly Kitt, οι Break of Reality κ.ά., ενώ χρησιμοποιήθηκε και στις τηλεοπτικές σειρές *[[The Simpsons]]* και *[[South Park]]*, πιο πολύ σε ύφος παρωδίας. 

## Παραπομπές


## Εξωτερικοί σύνδεσμοι
* Αυθεντικό κανάλι του Game of Thrones

Κατηγορία:Τραγούδια του 2011
Κατηγορία:Game of Thrones
Σέντγουιν του Ουέσσεξ

Ο **Σέντγουιν του Ουέσσεξ** (*Centwine*, πέθανε μετά το 685) βασιλιάς του Ουέσσεξ (676 - 686) από τον Οίκο του Ουέσσεξ ήταν σύμφωνα με το Αγγλοσαξωνικό χρονικό ένας από τους γιους του βασιλιά Κινεγκίλς του Ουέσσεξ, πιθανότατα δεν ήταν ο μοναδικός βασιλιάς των Δυτικών Σαξόνων στην εποχή του. Το Αγγλοσαξωνικό χρονικό αναφέρει ότι ο Σέντγουιν διαδέχθηκε τον βασιλιά Ασκουίν του Ουέσσεξ (676) αλλά ο Βέδας σημειώνει : *"μετά τον θάνατο του Κένβαλ υποβασιλείς ανέλαβαν το βασίλειο και διατήρησαν την εξουσία 10 χρόνια"*. Η αναφορά του Βέδα για συμβασιλεία μεταξύ του Σέντγουιν και του Ασκουίν πιθανότατα να ανταποκρίνεται στις απόψεις των οπαδών του βασιλιά Ίνε του Ουέσσεξ επειδή ο Βέδας έζησε στην εποχή του. Το βέβαιο είναι ότι το βασίλειο των Δυτικών Σαξόνων διαιρέθηκε μετά τον θάνατο του Κέντβαλ αλλά ενώθηκε ξανά στα τέλη της βασιλείας του Σέντγουιν. 
Μια επιγραφή του Αγγλοσαξωνικού χρονικού αναφερόμενη στο 682 λέει *"ο Σέντγουιν οδήγησε τους Βρετανούς στην θάλασσα"*, ήταν η μοναδική επιγραφή που αναφέρεται στην βασιλεία του. Η Εκκλησιαστική Κάρμινα του Άντχελμ επισκόπου του Σέρμπορν (πέθανε το 709) η οποία γράφηκε μια γενιά μετά την βασιλεία του Σέντγουιν αναφέρει ότι κέρδισε τρεις μάχες, επιπλέον λέει ότι ήταν στην αρχή παγανιστής αλλά στην συνέχεια ασπάστηκε τον χριστιανισμό και έγινε προστάτης της θρησκείας.  Οι στίχοι των χρονικών αναφέρουν τον Σέντγουιν σαν γιο του βασιλιά Κινεγκίλς, αδελφό των βασιλέων Κενβάλ του Ουέσσεξ και Κουίκχελμ του Ουέσσεξ αλλά ο Άντχελμ δεν περιγράφει καμιά τέτοια σχέση. 

Το Κεφάλαιο 40 του έργου *"Η ζωή του Ουίλφριντ"* αναφέρει ότι ο Σέντγουιν παντρεύτηκε μια αδελφή της βασίλισσας Εόρμενμπουργκ δεύτερης συζύγου του βασιλιά Έγκφριθ της Νορθουμβρίας, η κόρη τους Μπούγκα έγινε μοναχή ο Άντχελμ αφιέρωσε γι'αυτήν στίχου την εποχή που ήταν πιθανότατα ηγουμένη. 
Ο Σέντγουιν παραιτήθηκε απο τον θρόνο στην συνέχεια έγινε μοναχός και παρέμεινε μέχρι τον θάνατο του, ο Άντχελμ γράφει συγκεκριμένα *"παραιτήθηκε από τα πλούτη του και την βασιλεία του αφήνοντας το βασίλειο του στο όνομα του Χριστού"*. 
Τον διαδέχθηκε ο μακρινός ξάδελφος του Κεντβάλλα του Ουέσσεξ.

## Παραπομπές
 		


## Πηγές

*Bede, Ecclesiastical History of the English People, Book IV, chapter 12.
*Kirby, D.P., The Earliest English Kings
*Yorke, Barbara, Kings and Kingdoms of Early Anglo-Saxon England

## Εξωτερικοί σύνδεσμοι

*Μπούγκα 
*Σέντγουιν 

Κατηγορία:Βασιλείς του Ουέσσεξ
Κατηγορία:Οίκος του Ουέσσεξ
Ασκουίν του Ουέσσεξ

Ο **Ασκουίν του Ουέσσεξ**, βασιλιάς του Ουέσσεξ (674 - 676) ήταν σύμφωνα με το Αγγλοσαξωνικό χρονικό γιος του Κένφους απο τον Οίκο του Ουέσσεξ πέμπτης γενιάς απόγονος του Κίνρικ του Ουέσσεξ, ήταν ο μοναδικός βασιλιάς του Ουέσσεξ την περίοδο που βασίλευσε. Ο Βέδας σημειώνει *"μετά τον θάνατο του Κενβάλ (672) υποβασιλείς ανέλαβαν το βασίλειο και διατήρησαν την εξουσία 10 χρόνια"*.  Η αναφορά του Βέδα για συμβασιλεία μεταξύ του Σέντγουιν και του Εσκουίν πιθανότατα να ανταποκρίνεται στις απόψεις των οπαδών του βασιλιά Ίνε του Ουέσσεξ επειδή ο Βέδας έζησε στην εποχή του. Σύμφωνα με το Αγγλοσαξωνικό χρονικό τον Κενβάλ του Ουέσσεξ διαδέχθηκε η σύζυγος του Σίξμπερ του Ουέσσεξ η οποία βασίλευσε για έναν χρόνο και στην συνέχεια ο Ασκουίν διαδέχθηκε την Σίξμπερ την περίοδο (674 - 676), άλλες πηγές αναφέρουν οτι ο πατέρας του Ασκουίν Κένφους βασίλευσε δυο χρόνια μετά την Σίξμπερ. 
Το 675 ο Ασκουίν κατόρθωσε να αποκρούσει επίθεση του Γούλφχερ της Μερκίας, τον διαδέχθηκε ο αδελφός του Κενβάλ Σέντγουιν του Ουέσσεξ.

## Παραπομπές
 		


## Πηγές

*Bede, Ecclesiastical History of the English People, Book IV
*Barbara Yorke, Cenwalh, Oxford Online Dictionary of National Biography, 2004
*Kirby, D.P. (1992). The Earliest English Kings. London: Routledge

## Εξωτερικοί σύνδεσμοι

*Ασκουίν

Κατηγορία:Βασιλείς του Ουέσσεξ
Κατηγορία:Οίκος του Ουέσσεξ
Μουλ του Κεντ

Ο **Μουλ του Κεντ** (*Mul*, πέθανε το 687) ήταν για ένα σύντομο χρονικό διάστημα βασιλιάς του Κεντ μετά την κατάκτηση της χώρας από τον αδελφό του Κεντβάλλα του Ουέσσεξ (686), ήταν μέλος του Οίκου του Ουέσσεξ απόγονος του Κίνρικ του Ουέσσεξ και γιος του Κενμπέρχτ του Ουέσσεξ. Το όνομα Μουλ ήταν ασυνήθιστο στους πρώτους Αγγλοσάξονες, προέρχεται από την Λατινική λέξη *Μουλ* που μεταφράζεται ως μουλάρι, το όνομα μετά την βασιλεία του Μουλ έγινε συνήθης στο Αγγλικό λεξιλόγιο. 
Το Αγγλοσαξωνικό χρονικό αναφέρει για το έτος 686 : "Ο Κεντβάλλα και ο αδελφός του Μουλ λεηλάτησαν το Κεντ και την Νήσο Γουάιτ", στην συνέχεια αναφέρει για το έτος 687 : "Ο Μουλ κάηκε στο Κεντ μαζί με 12 άντρες σε επανάσταση που ξέσπασε εναντίον του, την ίδια χρονιά ο Κεντβάλλα λεηλάτησε για δεύτερη φορά το Κεντ".
Το 694 σύμφωνα με το Αγγλοσαξωνικό χρονικό οι κάτοικοι του Κεντ ήρθαν σε συμφωνία με τον διάδοχο του Κέντβαλ Ίνε του Ουέσσεξ στον οποίο πλήρωσαν αποζημίωση για την δολοφονία του Μουλ, η βασιλεία του Μουλ αναφέρεται σε ένα καταστατικό του Σουίφιρντ. 

## Παραπομπές
 		


## Πηγές

*Davis, K. Rutherford. 1982. Britons and Saxons: The Chiltern Region 400-700. London: Phillimore.

## Εξωτερικοί σύνδεσμοι

*Αγγλοσάξωνες

Κατηγορία:Οίκος του Ουέσσεξ
Κατηγορία:Βασιλείς του Κεντ
Τσέρια

Τα **Τσέρια** (Αλβ. *Cerje*, ) είναι χωριό στο νοτιοανατολικό άκρο του δήμου Πούστετς στο νομό Κορυτσάς της Αλβανίας, κοντά στα σύνορα με την Ελλάδα. Σήμερα η περιοχή κατοικείται κυρίως από μειονότητα σλαβομακεδόνων και χριστιανών Αλβανών.

## Ιστορία
Το 1904, μετά την εξέγερση του Ίλιντεν, τα Τσέρια ήρθαν υπό τη Βουλγαρική Εξαρχία. Το 1911, το χωριό καταγράφηκε από τον Γκεόργκι Τράιτσεβ (Georgi Trajčev) ως έχον έξι σπίτια και 54 κατοίκους.

## Δημογραφικά
Σύμφωνα με πηγή του 2007, τα Τσέρια είναι το λιγότερο πολυπληθές χωριό του δήμου Πούστετς, έχοντας μόνο ένα μικρό αριθμό ηλικιωμένων κατοίκων. 

## Παραπομπές


Κατηγορία:Χωριά του νομού Κορυτσάς
Ναζικεντά Καντινεφέντι

Η **Ναζικεντά Καντινεφέντι** (Οθ. Τούρκικα:نازك ادا قادین) (Τούρκικα: *Nazikeda Kadınefendi*, 1848 - 11 Απριλίου 1895) ήταν η πρώτη σύζυγος του σουλτάνου Αμπντούλ Χαμίτ Β΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Baş Nazikeda Kadın Efendi Hazretleri***

## Βιογραφία
Η Ναζικεντά Καντινεφέντι γεννήθηκε το 1848 στην Αμπχαζία, και ήταν κόρη του Πρίγκιπα Αρζακάν Μπέη Τσανμπά και της συζύγου του Πριγκίπισσας Εσμά Κλιτς. Ήταν ψηλή, είχε μακριά ίσια μαύρα μαλλιά, καστανά μάτια και μια ασύγκριτη ομορφιά.

Σε νεαρή ηλικία, μεταφέρθηκε στην Κωνσταντινούπολη, όπου παραδόθηκε στην Αυλή της Τζεμιλέ Σουλτάν. Όπως και όλα τα νέα κορίτσια που ερχόντουσαν, μετονομάστηκε και έλαβε την πρώτη της εκπαίδευση στο χαρέμι του παλατιού της πριγκίπισσας. Κατά την διάρκεια της εκπαίδευσής της στο παλάτι έμαθε να παίζει πιάνο και να ζωγραφίζει.

Η Ναζικεντά μεγάλωσε ως μια νεαρή κοπέλα και όταν μπήκε στα δεκαπέντε την πρόσεξε ο Αμπντούλ Χαμίτ, ο οποίος ήταν ακόμα ηγεμόνας, στο σπίτι της αδελφής του Τζεμιλέ Σουλτάν και ζήτησε το χέρι της. Στην πραγματικότητα, και η Τζεμιλέ, παρατήρησε ότι η νεαρή κοπέλα είχε γοητέυσει τον αδελφό της, και την έδωσε αμέσως σε γάμο. Το 1863 η Ναζικεντά παντρεύτηκε τον Αμπντούλ Χαμίτ στο Παλάτι Ντολμαμπαχτσέ. Όταν ο Αμπντούλ Χαμίτ ανέβηκε στο θρόνο, πήρε τη θέση της Μπας-Καντινεφέντι και της Επικεφαλής Αυτοκρατορικής Συζύγου. Ήταν αντάξια της θέσης αυτής τόσο σε σχέση με το υψηλό πνεύμα της όσο και λόγω της ομορφιάς της.
 
Ωστόσο, η ευτυχία της Ναζικεντά διαταράχθηκε από ένα τρομερό ατύχημα. Ένα βράδυ, ενώ έπαιζε το πιάνο, η κόρη της Ουλβιγιέ Σουλτάν, παρέμεινε μόνη στην δωματιο της. Οι καλφάδες έτρωγαν και έπαιζαν σε αγώνες. Η Ουλβιγιέ παίζοντας με τον αναπτήρα της μητέρας της, έβαλε φωτιά στο φόρεμά της. Όταν έφτασε η μητέρα της και παρά τις προσπάθειές της,  έκαψε άσχημα τα χέρια της και ακόμη και το στήθος της. Ήταν αδύνατο να της βγάλει  το φλεγόμενο φόρεμα. Πήρε το παιδί της στην αγκαλιά της, και έτρεξε φωνάζοντας για βοήθεια. Αλλά όταν έφτασαν οι καλφάδες για βοήθεια ήταν ήδη πολύ αργά. Η μικρή πριγκίπισσα πέθανε. Ο Αμπντούλ Χαμίτ έπεσε σε κατάθλιψη από τον θάνατο του πρώτου του παιδιού.

Η Ναζικεντά Καντινεφέντι πέθανε στις 11 Απριλίου 1895 στο Παλάτι Γιλντίζ σε ηλικία 47 ετών. Είναι θαμμένη στο Γενί Τζαμί στην Κωνσταντινούπολη.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Κενμπέρχτ του Ουέσσεξ

Ο **Κενμπέρχτ του Ουέσσεξ** (*Cenberht*, … - 661) ήταν ένας από τους βασιλείς των Δυτικών Σαξόνων από τον Οίκο του Ουέσσεξ. Ήταν γιος του Κέντα του Ουέσσεξ και εγγονός του Κάθγουιν του Ουέσσεξ. Πιστεύεται ότι είναι το ίδιο πρόσωπο που περιγράφεται ως Κάθγουιν στο γενεαλογικό δέντρο των Δυτικών Σαξόνων. Σε πρόσφατα γενεαλογικά δέντρα περιγράφεται σαν τρίτος ξάδελφος του Κενβάλ του Ουέσσεξ, οι μετέπειτα βασιλείς Κεντβάλλα του Ουέσσεξ και Μουλ του Κεντ αναφέρονται σαν γιοι του Κενμπέρχτ.
Το Αγγλοσαξωνικό χρονικό για το έτος 661 αναφέρει ότι τόσο ο Κάθρεντ γιος του Κουίκχελμ του Ουέσσεξ όσο και ο Κενμπέρχτ πέθαναν την συγκεκριμένη χρονιά. Η συγκεκριμένη αναφορά είναι η μοναδική που έχουμε για τον Κενμπέρχτ ενώ ιστορικοί έχουν αναφέρει ότι την εποχή του ξαδέλφου του Κενβάλ είχε αναλάβει μια μορφή υποβασιλείας σε ένα τμήμα του βασιλείου των Δυτικών Σαξόνων.

## Παραπομπές


## Πηγές
* Kirby, D.P., The Earliest English Kings. London: Unwin Hyman, 1991.
* Yorke, Barbara, Kings and Kingdoms in Early Anglo-Saxon England. London: Seaby, 1990.

## Εξωτερικοί σύνδεσμοι
* Κένμπερχτ

Κατηγορία:Οίκος του Ουέσσεξ
Κέντα του Ουέσσεξ

Ο **Κέντα** (*Cedda*, εναλλακτικά *Cadda* ή *Chad*, 590 - ...) ήταν ο δεύτερος γιος του Κάθγουιν του Ουέσσεξ και κατά συνέπεια μέλος του Οίκου του Ουέσσεξ. Ήταν πατέρας του Κενμπέρχτ του Ουέσσεξ και παππούς των βασιλέων Κεντβάλλα του Ουέσσεξ και Μουλ του Κεντ, γεννήθηκε το 590 ενώ είναι άγνωστη η ημερομηνία θανάτου του.
Το όνομα του σχετίζεται με τον Άγιο Σαντ της Μερκίας και προέρχεται από την Κέλτικη ρίζα *"σάτ"* που σημαίνει μάχη. Ένας σημαντικός αριθμός από Κέλτικα ονόματα βρέθηκαν στο γενεαλογικό δέντρο των Δυτικών Σαξόνων ανάμεσα στα οποία βρισκόταν και το όνομα του εγγονού του Κέντα Κεντβάλλα.

## Παραπομπές


## Πηγές
*Koch, J.T., (2006) Celtic Culture: A Historical Encyclopedia, ABC-CLIO

## Εξωτερικοί σύνδεσμοι
*Κέντα

Κατηγορία:Οίκος του Ουέσσεξ
Κάσσελ

Ο όρος **Κάσσελ** (ή **Κάσελ**) μπορεί να αναφέρεται στα εξής:

* Κάσσελ (Έσση), πόλη της Έσσης στη Γερμανία
** Πανεπιστήμιο του Κάσσελ, πανεπιστήμιο στην πόλη του Κάσσελ στη Γερμανία
* Κάσσελ (διοικητική περιφέρεια), διοικητική περιφέρεια της Γερμανίας
* Κάσσελ (νομός), νομός της Γερμανίας
* Αεροδρόμιο του Κάσσελ (επίσημη ονομασία *Kassel Airport*), στην ομώνυμη γερμανική πόλη
Άνταμ Σίμτσικ

Ο **Άνταμ Σίμτσικ** (*Adam Szymczyk*, γεννημένος το 1970) είναι Πολωνός κριτικός τέχνης και επιμελητής τέχνης. Είναι ο καλλιτεχνικός διευθυντής της Documenta 14 το 2017 στο Κάσσελ και στην Αθηνα, ήταν διευθυντής και επικεφαλής επιμελητής στο *Kunsthalle Basel* από το 2003 έως το 2014.

## Ζωή
Ο Σίμτσικ σπούδασε ιστορία της τέχνης στο Πανεπιστήμιο της Βαρσοβίας. Στη δεκαετία του 1990 συμμετείχε στη σχολική εκπαίδευση του κέντρου τέχνης *De Appel* του Άμστερνταμ. Το 1997 ίδρυσε το *Fundacja Galerii Foksal* (Ίδρυμα Γκαλερί Foksal) στη Βαρσοβία. Από το 2003 είναι διευθυντής της *Kunsthalle Basel*. Το 2008 διετέλεσε συν-επιμελητής της 5ης Μπιενάλε του Βερολίνου. Ο Σίμτσικ παρουσιάστηκε στις 22 Νοεμβρίου 2013 ως καλλιτεχνικός διευθυντής της 14ης έκδοσης της έκθεσης Documenta. Ως σύνθημα καθόρισε το «Μαθαίνοντας από την Αθηνα» και την Αθηνα ως δεύτερο ισότιμο μέρος της έκθεσης.

## Παραπομπές


## Εξωτερικοί σύνδεσμοι
* 
* «Η Αθήνα του Α. Σίμτσικ»

Κατηγορία:Πολωνοί συγγραφείς
Αζουρόλη

Η **αζουρόλη**  (αγγλικά *naphthalene-1,5-diol*) είναι αρωματική οργανική ένωση με μοριακό τύπο **C<sub>10</sub>H<sub>8</sub>O<sub>2</sub>**, αν και χρησιμοποιείται και ο αναλυτικότερος τύπος **C<sub>10</sub>H<sub>6</sub>(OH)<sub>2</sub>**. Είναι μια από τις  ισομερείς ναφθοδιόλες. Η χημικά καθαρή αζουρόλη,  στις κανονικές συνθήκες περιβάλλοντος, δηλαδή σε θερμοκρασία 25°C και υπό πίεση 1 atm, είναι στερεό, που βρίσκεται στη μορφή άχρωμων κρυστάλλων, ελάχιστα υδατοδιαλυτούς, αλλά ευδιάλυτους σε πολικούς οργανικούς διαλύτες. Είναι πρόδρομη ένωση για ορισμένες χρωστικές ουσίες.

## Παραγωγή
Η αζουρόλη παράγεται από το 1,5-ναφθοδισουλφονικό οξύ [C10H6(SO3H)2], μετά από υδρόλυσή του, παρουσἰα ισχυρής βάσης. Μετά την υδρόλυση ακολουθεί οξίνιση, για τη λήψη της αζουρόλης.

## Εφαρμογές
«Ζευγαρώνει »με διάφορα διαζωνιακά άλατα και δίνει διαζωχρώματα. Η οξείδωση της αζουρόλης με τριοξείδιο του χρωμίου (Cr2O3), δίνει τζουγλόνη, που είναι μια φυσική χρωστική ουσία.

## Αναφορές


Κατηγορία:Αρενόλες
Κατηγορία:Ναφθαλίνια
Κατηγορία:C10
Ροζέ Λελού

Ο **Ροζέ Λελού** (γαλλικά: *Roger Leloup*, γέννηση 17 Νοεμβρίου 1933) είναι Βέλγος σχεδιαστής κόμικ, συγγραφέας και πρώην συνεργάτης του Hergé καθώς σχεδίαζε για λογαριασμό του λεπτομερείς, ρεαλιστικές εικόνες για τις *[[Τεντέν|Περιπέτειες του Τεντέν]]*. Το πιο γνωστό του έργο είναι η *[[Γιόκο Τσούνο]]*.

## Παραπομπές


## Βιβλιογραφία
:* *Yoko Tsuno*, 1970–, 28 albums, Dupuis, ISSN 0772-0866
Ο Ροζέρ Λελού έχει γράψει και δύο μυθιστορήματα, το ένα από τα οποία έχει ηρωίδα την Γιόκο Τσούνο:
:* (1989). *Le pic des ténèbres*. Travelling. Duculot. ISBN 2-8011-0812-X
:* (1991). *L'Écume de l'aube*. Travelling. Duculot. ISBN 2-8011-0990-8

## Εξωτερικοί σύνδεσμοι
* 

Κατηγορία:Βέλγοι δημιουργοί κόμικς
Γιόκο Τσούνο

Η **Γιόκο Τσούνο** (*Yoko Tsuno*) είναι μία σειρά κόμικ του Βέλγου δημιουργού Ροζέρ Λελού που εκδίδεται από τον εκδοτικό οίκο Dupuis από το 1970. Μέχρι στιγμής έχει 29 τόμους και περιγράφει τις περιπέτειες της Γιόκο Τσούνο, μιας ηλεκτρολόγου μηχανικού γιαπωνέζικης καταγωγής και των φίλων της Βικ, Βίντεο και Πωλ Πιτρόν. Οι περιπέτειές τους διαδραματίζονται σε μέρη όπως το Βέλγιο, η Γερμανία, η Σκωτία, η Ιαπωνία, το Χονκ Κονγκ, η Ινδονησία, ακόμα και το διάστημα ή το εσωτερικό της γης. Οι ιστορίες στηρίζονται ιδιαίτερα στην τεχνολογία και περιλαμβάνουν ρομποτικούς δράκους, κρυογονική, ταξίδια στον χρόνο, ακόμα και εξωγήινους που λέγονται Βινιανοί. Παρά τις συνήθως εξωτικές τοποθεσίες και την πλοκή που εμπνέεται από την επιστημονική φαντασία, οι ιστορίες της Γιόκο Τσούνο παραμένουν ρεαλιστικές στο επίπεδο των σχέσεων ανάμεσα στους χαρακτήρες και η φιλία, η αγάπη και η πνευματικότητα είναι μερικά από τα βασικά στοιχεία τους. Το σχέδιο είναι στο ύφος της «καθαρής γραμμής» (γαλλ. *[[ligne claire]]*). Όταν εμφανίζονται πραγματικές τοποθεσίες ο Ροζέρ Λελού προσπαθεί να τα απεικονίσει ρεαλιστικά και σχεδόν με φωτογραφική ακρίβεια.

Η σειρά Γιόκο Τσούνο έχει μεταφραστεί σε διάφορες γλώσσες, ανάμεσα στις οποίες είναι και τα ελληνικά.

## Σύνοψη
Η Γιόκο Τσούνο γνωρίζεται με τον Βικ και τον Πωλ όταν την πιάνουν να προσπαθεί να μπει κρυφά μέσα σε ένα εργαστήριο στην ιστορία *Le Trio de l'étrange*. Όταν πάνε να την πιάσουν ο ιδιοκτήτης του εργαστηρίου εξηγεί ότι την προσέλαβε ο ίδιος για να ελέγξει την αποτελεσματικότητα ενός αντικλεπτικού συστήματος. Ο Βικ εντυπωσιάζεται από τις γνώσεις της Γιόκο σχετικά με τη μηχανική και, καθώς σχεδιάζει να κάνει μια ανεξάρτητη παραγωγή ντοκιμαντέρ, της ζητάει να δουλέψει μαζί του. Όταν όμως επιχειρούν να γυρίσουν το πρώτο επεισόδιο ξεκινά μια αναπάντεχη περιπέτεια που θα γίνει η πρώτη από μία σειρά περιπετειών, καθώς ανακαλύπτουν κατά τύχη μια υπόγεια πολιτεία όπου κατοικεί μία προηγμένη φυλή εξωγήινων με μπλε δέρμα, οι Βινιανοί. Αυτή περιπέτεια δένει τους τρεις ήρωες με δεσμούς φιλίας και έτσι προκύπτει το Παράξενο Τρίο, που ξεκινά μια σειρά από σουρεαλιστικές περιπέτειες στη Γη, το διάστημα, αλλά και στις απαρχές του χρόνου.

Οι κύριοι χαρακτήρες μένουν στο Βέλγιο αλλά οι περιπέτειες λαμβάνουν χώρα σε όλο τον κόσμο, ακόμα και στο πλανητικό σύστημα των Βινιανών 2.500.000 έτη φωτός μακριά. Όταν οι ήρωες Βρίσκονται στη Γη, οι ιστορίες συνήθως διαδραματίζονται σε πραγματικά μέρη όπως το κάστρο Κατζ στη Γερμανία, το Χονγκ Κονγκ ή η πόλη Μπρουγκ στο Βέλγιο.

## Εξωτερικές πηγές
* Επίσημη ιστοσελίδα (στα γαλλικά)
* Ιστοσελίδα του Αγγλικού εκδοτικού οίκου (στα αγγλικά)

Κατηγορία:Βελγικά κόμικς
Κατηγορία:Κόμικς επιστημονικής φαντασίας
Κατηγορία:Γυναίκες στην κοινωνία
Εξισώσεις ρηχών υδάτων

Οι **εξισώσεις ρηχών υδάτων** είναι μια σειρά εξισώσεων που περιγράφουν τη ροή κάτω από μια οριζόντια επιφάνεια πίεσης σε ένα υγρό. Η ροή που περιγράφουν αυτές οι εξισώσεις είναι η οριζόντια ροή που προκαλείται από μεταβολές στο ύψος της επιφάνειας πίεσης του υγρού. Οι εξισώσεις ρηχών υδάτων μπορούν να χρησιμοποιηθούν σε ατμοσφαιρική και ωκεάνια μοντελοποίηση, αλλά είναι πολύ απλούστερες από τις πρωταρχικές εξισώσεις. Τα μοντέλα εξισώσεων ρηχών υδάτων έχουν μόνο ένα κατακόρυφο επίπεδο, οπότε δεν μπορούν να περιλαμβάνουν κανέναν παράγοντα που ποικίλλει ανάλογα με το ύψος.

Σε γενικές γραμμές, σχεδόν όλες οι μορφές των εξισώσεων ρηχών υδάτων σχετίζονται με τις τρεις μεταβλητές (*u*, *v*, η), και την εξέλιξή τους στο χώρο και το χρόνο.

## Ορισμοί

***<math>u</math>** είναι η ζωνική ταχύτητα (ή η ταχύτητα στην διάσταση *x*).
***<math>v</math>** είναι η μεσημβρινή ταχύτητα (ή η ταχύτητα στην διάσταση *y*).
***<math>H</math>** είναι το μέσο ύψος της οριζόντιας επιφάνειας πίεσης.
***<math>\eta</math>** είναι η απόκλιση της οριζόντιας επιφάνειας πίεσης από τον μέσο όρο της.
***<math>g</math>** είναι η επιτάχυνση της βαρύτητας
***<math>f</math>** είναι ο όρος που αντιστοιχεί στη δύναμη Coriolis και είναι ίσος με 2Ω sin (φ), όπου Ω είναι η γωνιακή ταχύτητα περιστροφής της Γης (π/12 ακτίνια/ώρα) και φ είναι το γεωγραφικό πλάτος.
***<math>b</math>** είναι η παχύρευστη οπισθέλκουσα.

## Οι εξισώσεις

:
\begin{align}
\frac{Du}{Dt} - f v& = -g \frac{\partial \eta}{\partial x} - b u\\[3pt]
\frac{Dv}{Dt} + f u& = -g \frac{\partial \eta}{\partial y} - b v\\[3pt]
\frac{\partial \eta}{\partial t}& = - \frac{\partial (u(H + \eta))}{\partial x} - 
\frac{\partial (v(H + \eta))}{\partial y}
\end{align}


## Μοντελοποίηση κύματος από εξισώσεις ρηχών υδάτων

Οι εξισώσεις των ρηχών υδάτων μπορούν να χρησιμοποιηθούν για να μοντελοποιηθούν τα κύματα Rossby και Kelvin στην ατμόσφαιρα και στους ωκεανούς καθώς και τα κύματα βαρύτητας σε μικρότερο πεδίο (π.χ. κύματα επιφανείας σε μπανιέρα). Για να είναι έγκυρες οι εξισώσεις των ρηχών υδάτων, το μήκος κύματος του φαινομένου που υποτίθεται ότι πρέπει να μοντελοποιήσουν πρέπει να είναι πολύ υψηλότερο από το βάθος της λεκάνης όπου συμβαίνει το φαινόμενο. Οι εξισώσεις των ρηχών υδάτων είναι ιδιαίτερα κατάλληλες για να σχηματίσουν παλίρροιες που έχουν πολύ μεγάλες κλίμακες μήκους (εκατοντάδες χιλιόμετρα). Για την παλιρροιακή κίνηση, ακόμη και ένας πολύ βαθύς ωκεανός μπορεί να θεωρηθεί ως ρηχός, καθώς το βάθος του θα είναι πάντοτε πολύ μικρότερο από το μήκος παλιρροιακού κύματος.

Η εικόνα στα δεξιά εξάγεται από ένα ρηχό μοντέλο εξισορρόπησης νερού σε μπανιέρα. Το νερό δοκιμάζει 5 πιτσιλιές που δημιουργούν κύματα επιφανειακής βαρύτητας που διαδίδονται μακριά από τις θέσεις εκτόξευσης και αντανακλούν τα τοιχώματα της μπανιέρας. 

Κατηγορία:Εξισώσεις δυναμικής ρευστού
Κατηγορία:Μερικές διαφορικές εξισώσεις
Ελευσίνιον

Το **Ελευσίνιον** ήταν ναός αφιερωμένος στη Δήμητρα ευρισκόμενος στην Ακρόπολη των Αθηνών. Περιελάμβανε ιερά αντικείμενα τα οποία χρησιμοποιούνταν κατά την διάρκεια των Ελευσινίων Μυστηρίων. Ο Ξενοφών, εντός του έργου του υπό τον τίτλο *[[Περί ιππικής]]* υπενθυμίζει πως ο Σίμων ο Αθηναίος, ίππαρχος, ανήγειρε, στην Αθήνα, ορειχάλκινο άγαλμα αλόγου το οποίο ήταν ορατό πλησίον του Ελευσινίου.

## Παραπομπές


## Βιβλιογραφία
* *Xénophon. Œuvres complètes*, μτφ. Pierre Chambry, Garnier-Flammarion, 3 vols., 1967. T. I : *Cyropédie* - *Hipparque* - *Équitation* - *Hiéron* - *Agésilas* - *Revenus.*.
* 

Κατηγορία:Αρχαία Αθήνα
Κατηγορία:Αρχαίοι ελληνικοί ναοί
Κατηγορία:Ακρόπολη Αθηνών
IPhone 8

Τα **iPhone 8** και **iPhone 8 Plus,** είναι δύο από τα τρία iPhone που παρουσιάστηκαν από την Apple στο Apple Special Event που διεξήχθη στο Steve Jobs Theater, του Apple Park, στο Κουπερτίνο της Καλιφόρνια, στις 12 Σεπτεμβρίου 2017.

## Παραπομπές


Κατηγορία:IPhone
Κατηγορία:IOS (Apple)
Τζντεϊντάτ Γιαμπούς

Το **Τζντεϊντάτ Γιαμπούς **(αραβικά: جديدة يابوس, επίσης γράφεται ως Τζντεϊντέτ Γιαμπούς, πρώην γνωστό ως Αϊνκάνια) είναι χωριό το οποίο βρίσκεται 45 χιλιόμετρα δυτικά της Δαμασκού στη Συρία. Σύμφωνα με το Κεντρικό Γραφείο Στατιστικής της Συρίας, το χωριό είχε πληθυσμό 994 κατοίκων στην απογραφή του 2004.

Το χωριό βρίσκεται σε λοφώδη περιοχή, στα σύνορα μεταξύ της Συρίας και του Λιβάνου. Ένα σημείο ελέγχου λειτουργεί ανάμεσα στις δύο χώρες. Τα όπλα τα οποία έχουν κατασχεθεί στο σημείο ελέγχου, εμπορευόντουσαν λαθραία από τον Λίβανο και κρύβονταν σε φορτηγά, για να οπλίσει τους αντάρτες του Συριακού εμφυλίου πολέμου.

Υπάρχουν κοιτάσματα σιδηρομεταλλεύματος στην περιοχή.

## Πηγή Άιν Κανίγια και Ρωμαϊκός ναός
Υπάρχει πηγή και Ρωμαϊκός ναός στην περιοχή που ονομάζεται **Άιν Κανίγια **ή **Άυν Κανίγια**. Ο Ζουλιέν Αλικουότ εντόπισε το αρχαίο όνομα του χωριού, το οποίο στο παρελθόν ήταν ονομάζεται **Αϊνκάνια **μετά από αυτή την άνοιξη. Μια μελέτη του αρχαίου οικισμού και ιερού βρίσκεται σε εξέλιξη υπό τον Ιμπραήμ Ομέρι. Έχει προταθεί ότι η θεά Λευκοθέα λατρευόταν στο ναό, ο οποίος βρίσκεται στα βορειοανατολικά της ομάδας Ναών του όρους Αερμών.

## Παραπομπές


## Εξωτερικοί σύνδεσμοι
* Φωτογραφία της συνοριακής πύλης Τζντεϊντάτ Γιαμπούς στο panoramio.com
* Το Τζντεϊντάτ Γιαμπούς στο geographic.org
* Το Τζντεϊντάτ Γιαμπούς στο mapmonde.org 
* Το τελευταίο Συριακό σημείο ελέγχου στο wikimapia.org
Κατηγορία:Αξιοθέατα στη Συρία
Δημοσθένης (αποσαφήνιση)

Με το όνομα **[[Δημοσθένης]]** είναι γνωστός ο Αθηναίος πολιτικός και ρήτορας του 4ου αι. π.Χ. αλλά αναφέρονται και τα παρακάτω ιστορικά πρόσωπα:

* Δημοσθένης (στρατηγός), Αθηναίος στρατηγός που αναφέρεται στον Πελοποννησιακό πόλεμο και έζησε τον 5ο αι. π.Χ.
* Δημοσθένης ο Αλεξανδρινός, επικός ποιητής του 3ου ή 2ου αι. π.Χ.
* Δημοσθένης ο Καισάρειος, στρατηγός που έζησε την εποχή του αυτοκράτορα Βαλεριανού τον 3ο αι.
* Δημοσθένης ο Μιλήσιος, αρχαίος Έλληνας ολυμπιονίκης από τη Μίλητο, που έζησε τον 1ο αι. π.Χ.
* Δημοσθένης ο Φιλαλήθης, οφθαλμίατρος της αρχαιότητας, που έζησε τον 1ο αι.
Οδοποιοί

Οι **οδοποιοί** ήσαν αγορανόμοι της Αθηναϊκής Δημοκρατίας κατά την διάρκεια της Αρχαιότητας.

Συνολικά 5 στον αριθμό, είχαν ως καθήκον την συντήρηση της οδοποιοίας της Αθήνας, ενώ η θητεία τους ήταν διάρκειας ενός έτους.

## Παραπομπές


Κατηγορία:Αρχαία Αθήνα
Ηλιαστές

Οι **ηλιαστές** (αρχαία ελληνικά: **) ήσαν τα μέλη των ελληνικών δικαστηρίων κατά την διάρκεια της Αρχαιότητας. Ο ορισμός του γινόταν από την Εκκλησία του Δήμου.

Έδιναν τον ηλιαστικό όρκο.

Η Ηλιαία αποτελούσε το λαϊκό δικαστήριο. Αποτελούμενο από 6.000 πολίτες, ηλικίας μεγαλύτερης των 30 ετών (τους ηλιαστές), ήταν υπεύθυνο για την απονομή της δικαιοσύνης. Τα μέλη της Ηλιαίας ορίζονταν μέσω κλήρωσης σε ετήσια βάση από την Εκκλησία του Δήμου. Οι ηλιαστές έδρευαν σε ξύλινους πάγκους επικαλυμμένους με σχοινένιες ψάθες, ενώ ο άρχων ο οποίος προήδρευε της συνεδρίασης έδρευε επάνω σε ένα υψηλό βάθρο γνωστό ως *βῆμα*.

Υπό τον Περικλή, οι ηλιαστές ελάμβαναν καθημερινό μισθό ύψους ενός οβολού, ο οποίος, στην συνέχεια, αυξήθηκε στους τρεις οβολούς από τον Κλέωνα, το 425 π.Χ. Στην Ηλιαία μετείχαν, εκείνη την περίοδο, εκπρόσωποι των χαμηλότερων κοινωνικών τάξεων οι οποίοι επιθυμούσαν να λάβουν τον συγκεκριμένο χαμηλό μισθό, ή ηλικιωμένοι. Το δικαστικό σύστημα ξεκίνησε, εκείνη την περίοδο, να εμφανίζει παρεκκλίσεις, αποτελώντας αντικείμενο στα χέρια δημαγωγών ή να λαμβάνει χώρα κατάχρηση του ρόλου του εκ μέρους συκοφαντών. Οι ηλιαστές αποτέλεσαν αντικείμενο χλευασμού εκ μέρους του Αριστοφάνη, ιδιαίτερα εντός τους έργου του υπό τον τίτλο *[[Σφήκες (κωμωδία)|Σφήκες]]*.

## Παραπομπές


Κατηγορία:Αρχαία Αθήνα
Κοντοφούρι

Το **Κοντοφούρι** ή **Κοντοχώρι** (Ιταλικά: *Condofuri*) είναι δήμος στην επαρχία του Ρέτζο-Καλάμπρια της ιταλικής περιοχής Καλαβρία, που βρίσκεται περίπου 120 χιλιόμετρα νοτιοδυτικά του Καταντζάρο και 38 περίπου χιλιόμετρα νοτιοανατολικά του Ρηγίου.

Το Κοντοφούρι συνορεύει με τους ακόλουθους δήμους: Μπόβα, Μπόβα Μαρίνα, Ροκκαφόρτε ντελ Γκρέκο, Ρογκούντι, Σαν Λορέντζο.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ελληνόφωνα χωριά
BNN-27

Η **BNN-27**, επίσης γνωστή ως **17α,20''R''-εποξυπρεγν-5-ενε-3β,21-διόλη**, είναι ένα συνθετικό νευροστεροϊδές και "μικρονευροτροφίνη", αντίστοιχη της ενδογενούς νευροστεροϊδούς δεϋδροεπιανδροστερόνης (DHEA). Δρα ως εκλεκτικός, υψηλής συνάφειας, κεντρικά ενεργός αγωνιστής των TrkA και p75NTR, υποδοχέων νευροαναπτυξιακών παραγόντων (NGF) και άλλων νευροτροφινών, καθώς και για την DHEA και το θειϊκό άλας DHEA (DHEA-S). Η BNN-27 έχει νευροπροστατευτική και νευροαναγεννητική δράση και έχει προταθεί ως πιθανή νέα θεραπεία για τις νευροεκφυλιστικές παθήσεις και τα εγκεφαλικά τραύματα.

Το 2011 έγινε η εκπληκτική ανακάλυψη ότι η DHEA, καθώς και DHEA-S, συνδέονται άμεσα και ενεργοποιούν τα TrkA και p75NTR με υψηλή συνάφεια. Στη συνέχεια διαπιστώθηκε επίσης ότι η DHEA συνδέεται με υψηλή συνάφεια με το TrkB και TrkC, αν και κυρίως ενεργοποίησε το TrkC, αλλά όχι το TrkB. Τα DHEA και DHEA-S δεσμεύτηκαν στους υποδοχείς αυτούς με συνάφεια που βρισκόταν στο ελάχιστο νανομοριακό εύρος (περίπου 5&#x20;nM), αν και οι συνάφειες ήταν περίπου δύο τάξεις μεγέθους χαμηλότερες σε σχέση με τις ιδιαίτερα δραστικές πολυπεπτιδικές νευροτροφίνες (0.01–0.1&#x20;nM). Σε κάθε περίπτωση, οι DHEA και DHEA-S αναγνωρίστηκαν ως σημαντικοί ενδογενείς νευροτροφικοί παράγοντες. Τα ευρήματα αυτά μπορεί να εξηγούν την θετική συσχέτιση μεταξύ των μειωμένων επιπέδων κυκλοφορίας DHEA με την ηλικία και σχετικές με την ηλικία νευροεκφυλιστικές ασθένειες.

Στη συνέχεια διερευνήθηκε εκ νέου μια σειρά σπιρο-παραγώγων της DHEA που είχαν συντεθεί και αξιολογηθεί το 2009 ως πιθανοί νευροπροστατευτικοί συντελεστές. Από αυτές, η BNN-27 αναλύθηκε και βρέθηκε ότι συνδέεται άμεσα και ενεργοποιεί τα TrkA και p75NTR. Επιπλέον διαπιστώθηκε ότι διέρχεται τον αιματοεγκεφαλικό φραγμό και έχει ισχυρές νευροπροστατευτικές και νευροαναγεννητικές επιπτώσεις σε πειράματα σχετικά με νευροτοξικότητα και νευροεκφυλισμό που διενεργήθηκαν σε ποντίκια. Επιπλέον, σε αντίθεση με την DHEA, δεν είχε καμία ορμονική δράση. Επίσης, είναι ενδιαφέρον ότι διαπιστώθηκε πως δεν έχει τις προβληματικές υπεραλγησιακές επιπτώσεις του NGF. Ως τέτοια, η BNN-27 έχει περιγραφεί ως μιμητής της NGF και έχει προταθεί ως πιθανή νέα θεραπεία για νευροεκφυλιστικές παθήσεις και τραύματα στον εγκέφαλο.

## Παραπομπές


Κατηγορία:Νευροενδοκρινολογία
Ηλιαστικός όρκος

Ο **ηλιαστικός όρκος** () ήταν όρκος ο οποίος δινόταν από δικαστές στα αρχαία αθηναϊκά δικαστήρια.

Στον λόγο του Δημοσθένη υπό τον τίτλο *Κατά Τιμοκράτους*, γίνεται αναφορά στον όρκο, ενώ μέσω της χρήσης αποσπασμάτων από άλλους λόγους, είναι δυνατό να παρατεθεί, σε γενικές γραμμές, το κυρίως περιεχόμενο του όρκου. Ο συγκεκριμένος όρκος δινόταν εις το όνομα του Δία, του Απόλλωνα, καθώς και της Δήμητρας. Με το πέρας του όρκου, ο δικαστής αναφωνούσε όρκο εναντίον του ιδίου σε περίπτωση κατά την οποία παραβίαζε τον όρκο του. Ωστόσο, η διαδικασία της ψηφοφορίας στο δικαστήριο ήταν μυστική, με αποτέλεσμα ένας δικαστής να μην είναι δυνατό να κατηγορηθεί για παράβαση του όρκου του. Όμως, ο δικαστής ήταν δυνατό να υποστεί την θεία δίκη για την παράβαση του όρκου του.

## Όρκος
«Θα δώσω την ψήφο μου σύμφωνα με τους νόμους και τα διατάγματα τα οποία έχουν εγκριθεί από τη Συνέλευση και το Συμβούλιο, ωστόσο, εάν δεν υπάρχει κάποιος νόμος, τότε, σύμφωνα με το δικό μου αίσθημα για το τί είναι περισσότερο δίκαιο, χωρίς την οποιαδήποτε εύνοια ή εχθρότητα. Θα ψηφίζω μόνον για ζητήματα τα οποία άπτονται της κατηγορίας, ενώ θα ακούω αμερόληπτα τόσο τους κατήγορους όσο και τους κατηγορούμενους, με τον ίδιο ακριβώς τρόπο.» 

Ο Γερμανός φιλόλογος Μαξ Φρένκελ (1846 - 1903) ανασκεύασε το σύνολο του όρκου ως κάτωθι: 
"Θα ψηφίζω σύμφωνα με τους νόμους και τα ψηφίσματα του Δήμου των Αθηναίων, καθώς και του Συμβουλίου των Πεντακοσίων, ενώ σχετικά με ζητήματα περί των οποίων ουδεμία νομοθεσία υφίσταται, μετά της πλέον δέουσας προσοχής και κατανόησης, καθώς και με ουδεμία πρόθεση εύνοιας ή εχθρότητας. Επίσης, θα ψηφίζω αποκλειστικά για ζητήματα τα οποία άπτονται της συγκεκριμένης κατηγορίας, ενώ θα ακούω τόσο τους κατηγόρους όσο και τους κατηγορούμενους, και τους δύο με ισότητα. Ορκίζομαι τα άνωθεν εις το όνομα του Διός, του Απόλλωνα και της Δήμητρας, και εύχομαι πολλά πράγματα να μου τύχουν καλώς εάν τηρήσω τον όρκο μου, όμως καταστροφή να βρει εμένα και την οικογένειά μου, εφόσον παραβώ τον όρκο μου." 

## Δείτε επίσης
* Βουλευτικός όρκος
* Ηλιαία

## Παραπομπές


Κατηγορία:Αρχαίο Δίκαιο
Κατηγορία:Αθηναϊκή Δημοκρατία
Κατηγορία:Όρκοι
Πανεπιστήμιο του Σάσσεξ

Το **Πανεπιστήμιο του Σάσσεξ** είναι ένα δημόσιο ερευνητικό ίδρυμα εκπαίδευσης στο Φάλμερ κοντά στο Μπράιτον του ανατολικού Σάσσεξ. Το πανεπιστήμιο έλαβε το βασιλικό διάταγμα (Royal Charter) τον Αύγουστο του 1961 και ήταν ιδρυτικό μέλος της ομάδας του 1994 για την προαγωγή πανεπιστημίων με εντατική ερευνητική δραστηριότητα, άριστη έρευνα και διδασκαλία.

Το Σάσσεξ μετράει 3 νομπελίστες, 14 μέλη της Βασιλικής Κοινότητας, 6 μέλη της Βρετανικής Ακαδημίας και έναν κάτοχο βραβείου Crafoord. Στις τελευταίες κατατάξεις το πανεπιστήμιο τοποθετείται στη θέση 149 των κορυφαίων του κόσμου (2016-17) και στη θέση 68 της Ευρώπης (2017) - ανάμεσα σε 1.000 πανεπιστήμια - σύμφωνα με την Times Higher Education- ενώ στην Βρετανία βρίσκεται στη 19ή θέση στο University League Tables 2018 του The Complite University Guide. Το QS Top Universities κατατάσσει τη σχολή Αναπτυξιακών Σπουδών (Development Studies) πρώτη παγκοσμίως, πάνω από Ηarvard, Oxbridge και LSE.



Κατηγορία:Πανεπιστήμια στο Ηνωμένο Βασίλειο
Αστυνόμος (αρχαία Αθήνα)

Οι **αστυνόμοι** (αρχαία ελληνικά: *ἀστυνόμοι*) ήταν άρχοντες της Αθηναϊκής Δημοκρατίας οι οποίοι ανήκαν στην ομάδα των αγορανόμων. Κατείχαν το συγκεκριμένο αξίωμα για διάρκεια ενός έτους, ενώ είχαν υπό την ευθύνη τους την καθαριότητα και την επιτήρηση των οδών της Αθήνας. Συνολικά δέκα στον αριθμό, οι αστυνόμοι ορίζονταν μέσω κλήρωσης, ενώ ήταν διαμοιρασμένοι σε δύο ομάδες: πέντε για την Αθήνα και πέντε για τον λιμένα του Πειραιά.

Εντός του έργου του υπό τον τίτλο *[[Αθηναίων Πολιτεία]]*, ο Αριστοτέλης περιγράφει με ακρίβεια το ρόλο των αστυνόμων οι οποίοι, στα πλαίσια των περισσότερων εκ των αρμοδιοτήτων τους, μεριμνούσαν για την εφαρμογή του νόμου, όπως και συνέβαινε στις περιπτώσεις της ενοικίασης μουσικών για συμπόσια: 

## Δείτε επίσης
* Οδοποιοί

## Παραπομπές


Κατηγορία:Αρχαία Αθήνα
Βουλευτικός όρκος

Ο **βουλευτικός όρκος** ήταν όρκος ο οποίος διδόταν από τα νέα μέλη της Βουλής. Ο όρκος διδόταν αφότου τα νέα μέλη είχαν περάσει την διαδικασία δοκιμασίας τους από την απερχόμενη Βουλή. Σύμφωνα με τον Αριστοτέλη, ο συγκεκριμένος όρκος θεσμοθετήθηκε στην Αθήνα το 501-500 π.Χ., κατά την περίοδο στην διάρκεια της οποίας άρχοντας ήταν ο Ερμοκρέων.

## Περιεχόμενο του όρκου
Το περιεχόμενο του όρκου είναι δυνατό να ανευρεθεί μέσω της χρήσης αριθμού διαφορετικών πηγών. Ωστόσο, οι συγκεκριμένες πηγές καλύπτουν συνολικό χρονικό διάστημα διάρκειας διακοσίων ετών, ενώ θεωρείται απίθανο το περιεχόμενο του όρκου να παρέμεινε το ίδιο στην διάρκεια του συγκεκριμένου χρονικού διαστήματος. Σύμφωνα με τον Ξενοφώντα, τα μέλη ορκίζονταν "να αποφασίζουν σύμφωνα με τους νόμους." Ο Λυσίας αναφέρει πως ορκίζονταν "να αποφασίζουν ότι ήταν καλύτερο για τα συμφέροντα της πόλης," ενώ ο Δημοσθένης αναφέρει πως θα έκαναν "ότι ήταν καλύτερο για τα συμφέροντα του λαού."

## Δείτε επίσης
* Ηλιαστικός όρκος

## Παραπομπές


Κατηγορία:Αρχαίο Δίκαιο
Κατηγορία:Αθηναϊκή Δημοκρατία
Κατηγορία:Όρκοι